《传言玉女 雪夜，为邻女催妆》
清代·董元恺

春晕微红，消得绣帘微雪。殷勤青女，绾同心双结。

吴盐轻撒，咏青风情亲切。纱笼对引，碎琼铺设。

说嫁心惊，镇日妆台痴绝。娇嗔阿母，夫婿尤怜惜。

小捉养娘，私向窗前低说。玉郎莫见，簸钱时节。

作者简介：清江苏长洲人，字舜民。顺治十七年举人。后遭诖误，际遇坎坷，故其词激昂哀怨。有《苍梧词》。